

SPLITSKO-DALMATINSKA ŽUPANIJA

OPĆINA PRGOMET

OPĆINSKO VIJEĆE

KLASA:024-03/24-01/17

URBROJ:2181-41-01-24-12

Prgomet, 17. prosinca 2024.

 Na temelju članka 29. i članka 30. Statuta općine Prgomet, (Službeni glasnik Općine Prgomet broj 2/21), skladu sa člankom 61. Zakona o proračunu (Narodne novine broj 144/21), po prijedlogu načelnika, općinsko vijeće Općine Prgomet na 17. sjednici održanoj dana 17. prosinca 2024. godine donosi:

O D L U K U

o izvršavanju proračuna općine Prgomet za 2025. godinu

Opće odredbe

Članak 1.

Ovom Odlukom uređuje se struktura prihoda i izdataka Proračuna općine Prgomet za 2025. god. financijskog plana proračunskih korisnika, njegovo izvršavanje, prava i obveze nositelja i korisnika proračunskih sredstava, zaduživanje, davanje jamstva, te druga pitanaj u izvršavanju proračuna.

Struktura proračuna

Članak 2.

Proračun se sastoji od općeg dijela, posebnog dijela i obrazloženja proračuna.

Opći dio proračuna sastoji se od Računa prihoda i rashoda i Računa financiranja.

Račun prihoda čine porezni prihodi, pomoći, administrativne pristojbe, prihodi od prodaje nefinancijske imovine i ostali prihodi.

Račun rashoda čine rashodi za zaposlene, materijalni i financijski rashodi,subvencije, pomoći,naknade, donacije te rashodi za nabavu nefinancijske imovine.

Račun financiranja čine primici od financijske imovine i zaduživanje te izdaci za financijsku imovinu I otplatu zajmova i kredita.

Posebni dio Proračuna sadrži plan rashoda i izdataka proračunskih korisnika raspoređenih u tekuće i kapitalne programe,projekte i aktivnosti.

Rashodi i izdaci Proračuna moraju biti raspoređeni u Proračunu prema propisanim proračunskom klasifikacijama.

Plan razvojnih programa sastoji se od planiranih rashoda Proračuna vezanih uz provođenje investicija, davanja kapitalnih pomoći i donacija u slijedeće tri godine koji su razrađeni. Po pojedinim programima, po godinama u kojima će rashodi za programe teretiti proračunske stavke i po izvorima financiranja za cjelovitu izvedbu programa.

Članak 3.

Financijski plan korisnika čine prihodi i primici, rashodi i izdaci raspoređeni u programe, projekte i aktivnosti, te razvrstani prema proračunskim klasifikacijama, obrazloženje i plan razvojnih programa.

Izvršavanje proračuna

Članak 4.

Proračun se odnosi na fiskalnu godinu i važi za godinu za koju je donesen. Godišnji

proračun se izvršava do 31. prosinca fiskalne godine.

Proračun se izvršava na temelju planova o njegovu izvršavanju, a u skladu s tekućim

platežnim mogucnostima, odnosno dinamikom priljeva sredstava.

Članak 5.

Pravo i odgovornost za izvršavanje proračuna po svim pozicijama ima načelnik.

Članak 6.

Sredstva Proračuna osiguravaju se proračunskim korisnicima koji su u posebnom dijelu

određeni za nositelja po pojedinim pozicijama. Proračunski korisnci čiji su izdaci isakazani u posebnom dijelu prema vrsti izdataka koji se financiraju iz proračuna.

Sredstva proračuna doznačavaju se korisnicima mjesečno na temelju zahtjeva za dodjelu

sredstava.

Korisnici smiju koristiti proračunska sredstva samo za namjene utvrdene godišnjim

financijskim planom, štedljivo i u skladu s propisima o korištenju odnosno raspolaganju tim

sredstvima.

Korisnici proračuna smiju proračunska sredstva koristiti i preuzimati obveze najviše do

visine sredstava osiguranih u Posebnom dijelu Proračuna.

Korisnici proračuna i udruge koje dobivaju donacije iz proračuna dužni su načelniku općine, odnosno Općinskome vijeću dostaviti Izvješce o rezultatima svoga rada i financijsko izvješće

za prethodnu godinu najkasnije do kraja lipnja tekuće godine zajedno sa odlukom o prihvaćanju od strane svojih tijela upravljanja.

Članak 7.

U slučaju neravnomjernog priljeva sredstava u proračun načelnik može izmjeniti

redosljed i dinamiku doznake pojedinim korisnicima.

Članak 8.

Postupak nabave investicijskih dobara provodi se u skladu s propisima o postupku nabave

roba i usluga i ustupanju radova.

Proračunska rezerva

Članak 9.

U proračunu su planirana sredstva tekuće pričuve za korištenje nepredvidenih izdataka koje se

pojave tijekom proračunske godine.

Korištenje rezerve odobrava načelnik općine do iznosa utvrdenog godišnjim proračunom.

Sredstva tekuće rezerve mogu se koristiti za izvršavanje sudskih odluka (presuda, rješenja,

nagodbi i dr.) radi isplate naknade i rente koje se isplaćuju na teret sredstava proračuna.

Načelnik je obvezan o korištenju proračunske rezerve izvještavati općinsko vijeće.

Članak 10.

U okviru proračunske stavke preraspodjela utvrdenih sredstava dopuštena je iznimno

izmedu pojedinih stavaka ako to odobri Načelnik.

Preraspodjela utvrdenih sredstava ne može biti veća od 5% sredstava utvrđenih na stavci

koja se umanjuje.

O izvršenim preraspodjelama Načelnik izvještava Općinsko vijeće polugodišnje.

Članak 11.

Plaća i materijalna prava djelatnika općine Prgomet isplaćuje se sukladno Pravilniku o

unutarnjem redu Jedinstvenog upravnog odjela općine Prgomet kojeg donosi načelnik.

Članak 12.

Načelnik izvještava Općinsko vijeće o izvršavanju proračuna.

Zaduživanje, otplata duga i izdavanje jamstva

Članak 13.

Općina Prgomet se do sada nije nikada zaduživala niti je davala jamstva drugim subjektima za zaduživanje.

Članak 14.

Načelnik može predložiti najpovoljniji oblik zaduženja uzimanjem kredita na tržištu

novca i kapitala i kod izvoditelja radova isključivo za kapitalni projekt (investiciju) koju potvrdi

Općinsko vijeće uz prethodnu suglasnost Vlade Republike Hrvatske.

Ugovor o zaduživanju sklapa načelnik na osnovu proračuna.

Suglasnost iz stavka 1. ovog članka obvezni je prilog ugovora o zaduživanju.

O zahtjevu o davanju suglasnosti Vlada odlučuje u roku 40 dana nakon podnošenja

zahtjeva. Zahtjev sadrži obvezne sastojke, priloge i dokumentaciju koju propisuje ministar financija.

Članak 15.

Ukupna godišnja obaveza (godišnji anuitet) iz clanka 15. ove Odluke može iznositi najviše

do 20% ostvarenih prihoda u godini koja prethodi godini u kojoj se zadužuje.

U iznos ukupne godišnje obveze iz stavka 1. ovog članka uključen je i iznos godišnjeg

anuiteta po kreditima, danim jamstvima te neplaćene obveze iz prethodnih godina.

Pod ostvarenim proračunskim prihodima podrazumijevaju se ostvareni prihodi Općina iz

sukladno Zakonu o proračunu umanjenom za primitke od domaćih i inozemnih potpora, dotacija i

pomoći iz državnog proračuna i proračuna drugih jedinica lokalne samouprave i uprave, primitke iz posebnih ugovora: sufinanciranje gradana te tuzemnog i inozemnog zaduženja.

Članak 16.

Trgovačko društvo i javna ustanova, čiji je osnivač i većinski vlasnik općina Prgomet može se

zadužiti samo uz suglasnost osnivača.

Odluku o davanju suglasnosti donosi Općinsko vijeće općine Prgomet.

Općina Prgomet dužan je izvjestiti Ministarstvo financija o danim suglasnostima dva puta

godišnje i to u srpnju i prosincu tekuće godine.

Članak 17.

Ova Odluka je sastavni dio proračuna.

Članak 18.

Ova odluka stupa na snagu osmi (8) dan od dana objave u Službenom glasniku Općine Prgomet, a primjenjuje se od 01. siječnja 2025. godinu.

 Predsjednik općinskog vijeća :

 \_\_\_\_\_\_\_\_\_\_\_\_\_\_\_\_\_\_\_\_

 Ante Drežćančić